Diari Oficial de la Generalitat Valenciana


Sumari del DOGV 2354, del 27-09-1994 (1994/832501)

DECRET 186/1994, de 13 de setembre, del Govern Valencià, pel qual es regula l'admissió de l'alumnat als centres docents no universitaris de la Comunitat Valenciana finansats amb fons públics.
-----------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1994/09/13/186/dof/vci/html**

### Dades del document

Número de DOGV
:   2354

Data del DOGV
:   27-09-1994

Secció del DOGV
:   DISPOSICIONS GENERALS

Número del document
:   1994/832501


Data del document
:   13-09-1994

Organisme emissor
:   Conselleria de Educació i Ciència

Tipus de document
:   Decret

Anàlisi jurídica

DECRET 186/1994, de 13 de setembre, del Govern Valencià, pel qual es regula l'admissió de l'alumnat als centres docents no universitaris de la Comunitat Valenciana finançats amb fons públics. [94/6356]  
El Decret 11/1986, de 10 de febrer, del Govern Valencià, i les ordres de 21 d'abril de 1986 i de 15 de març de 1988, de la Conselleria de Cultura, Educació i Ciència, despleguen els articles 20 i 53 de la Llei Orgànica 8/1985, de 3 de juliol, Reguladora d  
el Dret a l'Educació, i han regit els processos d'admissió d'alumnat a la Comunitat Valenciana des del curs escolar 1986/1987.  
L'existència de suficients llocs escolars en centres finançats amb fons públics i l'entrada en vigor de la Llei Orgànica 1/1990, de 3 d'octubre, d'Ordenació General del Sistema Educatiu, situen l'admissió de l'alumnat en un context diferent de l'existent  
en el moment en què es dictaren les disposicions anteriorment esmentades i aconsellen una nova ponderació dels criteris establerts en l'article 20.2 de la Llei Orgànica 8/1985, de 3 de juliol, Reguladora del Dret a l'Educació. La modificació que s'emprén,  
 respectant el dret de lliure elecció de centre, minora la repercussió dels ingressos de la unitat familiar i fa prevaler l'existència de germans que cursen estudis en el mateix centre escolar i la proximitat del domicili familiar a aquest.  
D'altra banda, es descentralitza el procés donant un protagonisme més gran a les direccions territorials d'Educació i s'estableixen noves vies d'informació i assessorament als pares i a l'alumnat sobre les característiques del centre en què es pretén obte  
nir plaça escolar.  
Per tot això, amb l'informe previ del Consell Escolar Valencià i d'acord amb el Consell d'Estat, a proposta del conseller d'Educació i Ciència i amb la deliberació prèvia del Govern Valencià, en la reunió del dia 13 de setembre de 1994,  
DECRETE:  
Capitol I  
Disposicions generals  
Article primer  
El present decret s'aplicarà en el procés d'admissió de l'alumnat dels centres docents, finançats amb fons públics, de l'àmbit de competències de la Conselleria d'Educació i Ciència que impartesquen ensenyaments d'Educació Infantil, Educació Primària, Edu  
cació Secundària Obligatòria, Batxillerat i Formació Professional específica de grau mitjà.  
Article segon  
Tots els ciutadans tenen dret a un lloc escolar que els garantesca l'educació obligatòria.  
Article tercer  
1. L'alumnat que haja assolit la majoria d'edat, o en un altre cas els seus pares o tutors, té dret a elegir centre docent.  
2. Quan el nombre de sol.licituds disponibles en un centre excedesca el de places vacants, s'haurà d'aplicar el que estableix el capítol IV d'aquest decret.  
3. En cap cas es podrà discriminar per raons ideològiques, religioses, morals, socials, racials, de sexe o de naixement.  
4. No podrà condicionar-se l'admissió de l'alumnat a la superació de proves o exàmens, llevat dels casos previstos en l'article 32 de la Llei Orgànica d'Ordenació General del Sistema Educatiu.  
Article quart  
Per a l'admissió de l'alumnat als centres docents a què es refereix aquest decret, serà necessari complir els requisits d'edat i acadèmics exigits per la normativa vigent per al nivell educatiu i el curs al qual es pretenga accedir.  
Article cinqué  
1. Els centres docents finançats amb fons públics hauran de posar en coneixement dels pares o tutors i, si s'escau, de l'alumnat que ho sol·liciten, el reglament de règim interior aplicable en aquest centre.  
2. Els centres concertats que hagen definit el seu caràcter propi hauran d'informar del contingut d'aquest els pares o tutors i, si s'escau, l'alumnat que sol·licite plaça al centre.  
Capítol II  
Règim d'admissió de l'alumnat  
Article sisé  
La Conselleria d'Educació i Ciència serà la que s'encarregarà de fixar el calendari de matriculació i les normes complementàries que han de regir als centres docents del seu àmbit de competències.  
Article seté  
Les sol·licituds de plaça caldrà formular-les fent servir el model que a aquest efecte establesca la Conselleria d'Educació i Ciència. En aquesta sol·licitud caldrà reflectir-hi, per ordre de preferència, fins a un total de tres centres en els quals es vu  
lga obtenir plaça.  
Cada sol·licitant haurà de presentar al centre receptor una única sol·licitud, juntament amb la documentació acreditativa de les circumstàncies a què es refereix l'article 14 d'aquest decret.  
Les opcions seran ateses, seguint un ordre preferent, segons la puntuació obtinguda.  
Article vuité  
1. Per tal de reduir el temps dedicat al desplaçament de l'alumnat al centre docent i als efectes previstos en l'article 17 d'aquest decret, el director territorial d'Educació delimitarà, havent escoltat el Consell Escolar Municipal, quan aquest estiga co  
nstituït, les àrees d'influència dels centres docents i les àrees limítrofs, a més a més d'adoptar les mesures adequades a fi de garantir-ne la difusió abans de l'inici del procés d'admissió de l'alumnat.  
2. S'entendrà com a àrea d'influència, la zona geogràfica composta pels llocs de residència de l'alumnat que s'atribueix a un centre docent als efectes previstos en el paràgraf anterior.  
Les àrees d'influència podran abraçar tot el terme d'un municipi o part d'aquest, o diversos municipis.  
En el supòsit que l'àmbit d'influència d'un centre comprenga localitats de diferents províncies, el director territorial competent serà aquell en l'àmbit de competències del qual estiga ubicat el centre escolar.  
3. Per a la delimitació de les àrees d'influència, caldrà seguir els següents criteris:  
a) Tot domicili ha d'estar comprés necessàriament en l'àrea d'influència d'un o més centres docents de cadascun dels nivells d'ensenyament a què es refereix l'article 1 d'aquest decret.  
b) Per a la seua configuració, s'haurà de ponderar la població escolar de l'entorn. A aquest fi, caldrà considerar les dades del cens, la capacitat dels centres i les condicions d'accés a aquests.  
c) Tot domicili ha d'estar inclòs en l'àrea d'influència d'un o més centres que oferisquen ensenyaments en valencià com a mínim en els nivells d'ensenyament obligatori, als municipis indicats en l'article 35 de la Llei 4/1983, de 23 de novembre, d'ús i En  
senyament del Valencià.  
d) Tot domicili ha d'estar inclòs en l'àrea d'un o més centres que oferisquen ensenyament de cadascuna de les modalitats de Batxillerat i de les famílies professionals i cicles formatius de Formació Professional.  
Article nové  
1. El procés d'admissió als centres docents i en els nivells finançats amb fons públics, regulat en aquest decret, s'haurà d'aplicar a l'alumnat que vulga accedir per primera vegada als esmentats centres i nivells.  
2. El canvi de curs, cicle, etapa o nivell educatiu no requerirà, per si mateix, un nou procés d'admissió, tret que coincidesca amb un canvi de centre escolar.  
3. L'alumnat que haja cursat Educació Secundària Obligatòria en un centre podrà cursar Batxillerat o cicles formatius de grau mitjà de Formació Professional al mateix centre, sense necessitat d'haver de fer un nou procés d'admissió, llevat del que estable  
ix, per la Batxillerat d'Arts, l'article 14.2. b) del present decret.  
Article deu  
1. Els directors territorials d'Educació podran, després de l'estudi previ de les necessitats d'escolarització i de la planificació educativa, adscriure els centres públics d'Educació Infantil a un centre d'Educació Primària.  
2. Així mateix, podran adscriure's els centres d'Educació Primària incomplets a un altre centre d'Educació Primària en el qual l'alumnat que finalitze els estudis en el primer del centres puga continuar els estudis d'aquest nivell educatiu.  
També podran adscriure's els centres d'Educació Primària a un o més centres en els quals s'impartesca Educació Secundària Obligatòria.  
3. L'alumnat dels centres adscrits podran accedir, sense necessitat d'un nou procés d'admissió, al centre d'adscripció.  
4. Podrà aprovar-se la mateixa adscripció dels centres concertats, a instància dels titulars d'aquests, a un centre públic o a un altre de privat.  
Capítol III  
Comissions d'escolarització  
Article onze  
1. El consell escolar del centre és competent per a decidir l'admissió d'alumnat als centres públics.  
Als centres concertats, els titulars seran els responsables de l'estricte compliment de la normativa sobre admissió d'alumnat. El consell escolar haurà de ser el que garantesca aquest compliment; per a això, aquest s'encarregarà de demanar als centres la  
documentació pertinent en relació amb la justificació de les circumstàncies al·legades.  
2. L'òrgan competent també podrà reclamar dels sol·licitants documentació complementària a la que s'establesca reglamentàriament per a la justificació de les situacions i circumstàncies al·legades.  
Article dotze  
1. Les respectives direccions territorials d'Educació, havent escoltat el consell escolar municipal afectat, quan aquest estiga constituït, podran establir les comissions municipals d'escolarització que consideren necessàries per tal de garantir l'exercic  
i dels drets reconeguts en aquest decret, a les localitats en què hi haja dos o més centres del mateix nivell educatiu, i adoptar les mesures oportunes per a l'adequada escolarització de l'alumnat.  
2. Així mateix, i amb la mateixa finalitat, quan l'elevat nombre de centres escolars d'una localitat ho aconselle, podran constituir-se les comissions de districte que es consideren necessàries. Aquestes comissions s'hauran de crear a proposta de la comis  
sió municipal d'escolarització, que en coordinarà l'actuació.  
3. Quan l'àmbit d'influència d'un centre abrace més d'un municipi o les circumstàncies així ho aconsellen, el director territorial d'Educació podrà constituir comissions sectorials d'escolarització per tal que es duga a terme l'escolarització dels diverso  
s nivells educatius.  
4. En aquestes comissions hauran d'estar representats l'administració educativa, l'administració local que es determine, els directors dels centres públics, els titulars dels centres privats concertats i els representants dels pares i de l'alumnat, aquest  
s últims pel que fa als nivells d'ensenyament en els quals tenen participació en el consell escolar.  
Article tretze  
1. Les comissions a què es fa referència en l'article anterior hauran d'ocupar-se, en el seu àmbit respectiu, de:  
a) Informar els interessats sobre els centres finançats amb fons públics i sobre les places disponibles en aquests.  
b) Facilitar, als centres docents del seu àmbit, la informació i la documentació necessària per a la formalització de les sol·licituds de plaça.  
c) Designar els centres receptors de les sol·licituds d'admissió, que hauran de ser remeses posteriorment al centre corresponent.  
d) Comprovar que cada alumne ha presentat una única instància.  
e) Comprovar que en el tauler d'anuncis dels centres docents s'ha publicat l'àmbit d'influència dels centres, el calendari de matriculació, la normativa aplicable i les places vacants.  
f) Resoldre problemes d'escolarització que li formulen els consells escolars o, si s'escau, les comissions de districte.  
g) Analitzar i contestar les reclamacions formulades en matèria d'admissió d'alumnat i emetre informes sobre aquestes.  
h) Informar la direcció territorial d'Educació corresponent o la comissió municipal d'escolarització, en el cas de les comissions de districte, dels problemes d'escolarització del seu àmbit de competències i proposar, si s'escau, l'adopció de les mesures  
pertinents.  
i) Verificar, una vegada estudiades les dades del padró, les previsions de demanda de places escolars, el nombre de vacants existents i les sol·licituds desateses als centres del seu àmbit de competències.  
j) Escolaritzar l'alumnat que no hi haja obtingut plaça. A aquest efecte, caldrà revisar l'avaluació de l'alumnat no admés al centre sol·licitat en primer lloc, i determinar-se, d'acord amb l'ordenació dels centres sol·licitats i, si s'escau, amb la nova  
avaluació, el centre en què l'alumne haja de ser escolaritzat.  
En el supòsit que tampoc no es puga escolaritzar en cap dels centres sol·licitats, les comissions d'escolarització hauran de comunicar als pares, tutors o alumnat la relació de centres amb places vacants, per tal que n'opten per alguna, d'acord amb el que  
, respecte d'això, establesca la Conselleria d'Educació i Ciència.  
k) Decidir, una vegada escoltats els sectors afectats, en especial, els pares o tutors de l'alumnat, l'escolarització de l'alumnat amb necessitats educatives especials i el pertanyent a minories que es troben en condicions socials extremes que dificulten  
las seua integració escolar. Tot això, sense perjudici que els pares o tutors poden exercir els drets reconeguts en el present decret. La decisió de les comissions d'escolarització, que es podrà adoptar en un moment anterior a la determinació de les vacan  
ts dels centres, haurà de tendir a aconseguir una integració efectiva de l'alumnat esmentat.  
l) Prendre les mesures oportunes per a evitar que, a les zones o barris en què hi haja col·lectius socials marginals, l'alumnat pertanyent a aquests col·lectius es concentre només en un reduït nombre de centres, pel risc que això suposa de convertir aques  
ts en illes de marginació escolar.  
La direcció territorial d'Educació corresponent atendrà les necessitats derivades de l'escolarització d'aquest alumnat.  
2. Les comissions d'escolarització hauran de demanar als centres docents, ajuntaments o a les direccions territorials d'Educació, la informació i la documentació que estimen necessària per a l'exercici de les seues funcions.  
Capítol IV  
Criteris d'admissió d'alumnat  
Article catorze  
1. L'admissió als centres a què es refereix aquest decret, quan en aquests no hi haja places suficients per a atendre totes les sol·licituds d'ingrés, s'haurà de regir pels criteris de rendes anuals de la unitat familiar, proximitat del domicili i existèn  
cia de germans matriculats al centre.  
2. Addicionalment es preveuen els següents criteris complementaris:  
a) Primer cicle d'Educació Infantil: situació laboral dels pares.  
b) Per al Batxillerat artístic, caldrà tenir en compte els resultats acadèmics de l'alumnat en l'àrea de les arts plàstiques.  
3. El consell escolar o el titular del centre, en el supòsit de centres privats concertats, tindran en compte la concurrència dels criteris complementaris següents:  
a) Proximitat entre el centre docent al qual es pretén accedir i el centre en què l'alumne curse simultàniament ensenyaments artístics reglats.  
b) Proximitat entre el centre docent al qual es pretén accedir i les instal·lacions en què l'estudiant esportista d'elit efectue els entrenaments.  
c) L'alumne pateix una minusvalidesa psíquica, física o sensorial, el grau o la forma d'acreditació de la qual caldrà establir-les reglamentàriament.  
d) L'alumne és membre de família nombrosa.  
e) L'alumne està ja matriculat en el centre en un altre nivell educatiu.  
Article quinze  
La Conselleria d'Educació i Ciència s'encarregarà de determinar la documentació que caldrà aportar per a l'acreditació de les circumstàncies objecte de l'avaluació; això, sense perjudici del que estableix l'article 11.2.  
Article setze  
1. Les rendes anuals de la unitat familiar es valoraran segons els següent barems:  
a) Rendes iguals o inferiors al salari mínim interprofessional: 2 punts.  
b) Rendes superiors al salari mínim interprofessional que no excedesquen el doble d'aquest: 1 punt.  
c) Rendes superiors al doble del salari mínim interprofessional: 0 punts.  
2. Les rendes anuals es ponderaran tenint en compte el nombre de membres de la unitat familiar.  
Article disset  
1. La proximitat del domicili al centre es valorarà de la següent manera:  
a) Alumnat el domicili del qual es trobe en l'àrea d'influència del centre: 5 punts.  
b) Alumnat el domicili del qual es trobe en àrees limítrofs a la zona d'influència del centre: 2 punts.  
c) Alumnat d'altres zones: 0 punts.  
2. El lloc de treball dels pares o tutors, degudament acreditat, podrà ser considerat, a instància del sol·licitant, per a l'admissió d'alumnat als centres d'Educació Infantil i Educació Primària, amb els mateixos efectes que el domicili familiar, sempre  
que hi concórrega la circumstància que ambdós pares o tutors siguen treballadors en activitat.  
3. Quan per divorci, separació o una altra causa degudament acreditada, els pares o tutors visquen en domicilis diferents, es considerarà com a domicili familiar de l'alumnat el de la persona que tinga atribuïda la custòdia legal de l'alumne.  
Article divuit  
L'existència de germans matriculats al centre es valorarà de la següent manera:  
- Nivells d'Educació Infantil, Primària i Secundària Obligatòria: s'hi adjudicaran 3 punts pel primer germà i 1 punt per cadascun de la resta de germans.  
- Nivells de Batxillerat i Formació Professional: s'hi adjudicaran 0,5 punts, independentment de quin siga el nombre de germans matriculats al centre.  
Article dinou  
1. La situació laboral dels pares es tindrà en compte en l'Educació Infantil del primer cicle quan es done la circumstància que el pare i la mare siguen treballadors en activitat, i es valorarà amb 2 punts.  
2. També es concediran 2 punts quan la família siga monoparental i el pare o la mare de l'alumne complesca el requisit de ser treballador en servei actiu.  
Article vint  
1. El consell escolar, o titular del centre en el cas de centres privats concertats, concedirà un punt com a màxim per cadascun dels criteris addicionals establerts en l'article 14, apartat 3  
.  
2. En cap cas, podran assignar-se més de 2 punts per l'aplicació de les circumstàncies esmentades, encara que en concórreguen diverses en un mateix sol·licitant.  
Article vint-i-un  
1. Els empats que, si s'escau, es produesquen, es dirimiran aplicant els criteris que s'exposen a continuació:  
a) La puntuació més elevada obtinguda en l'apartat de germans matriculats al centre.  
b) La puntuació més elevada obtinguda en l'apartat de proximitat domiciliària.  
c) Sorteig públic davant del consell escolar del centre.  
2. Els criteris de desempat als quals es refereix l'apartat anterior s'utilitzaran, en l'ordre expressat, fins al moment del desempat.  
Article vint-i-dos  
1. La puntuació de l'alumnat, obtinguda aplicant els barems establerts en aquest capítol, decidirà l'ordre d'admissió.  
2. Les llistes d'alumnat admés i no admés es publicaran en cada centre. En qualsevol cas, les sol·licituds que no apareguen en la llista d'admesos es consideraran desestimades.  
Article vint-i-tres  
1. L'alumnat admés haurà de formalitzar la matrícula en el termini establert. L'omissió del tràmit de matrícula implicarà la renúncia a la plaça escolar.  
2. Les vacants que hi haja, una vegada finalitzat el termini de matrícula, s'oferiran a l'alumnat que figure en la llista de no admesos, atenent l'ordre de puntuació obtinguda.  
Article vint-i-quatre  
1. Amb independència de les sancions que pertoquen en aplicació del que preveu el Decret 246/1991, de 23 de desembre, del Govern Valencià, sobre drets i deures de l'alumnat dels centres docents de nivells no universitaris de la Comunitat Valenciana, quan  
un alumne no es presente a classe al començament del curs escolar o bé deixe d'assistir injustificadament al centre, la direcció del centre haurà de prendre les mesures oportunes per verificar-ne la renúncia al lloc escolar o l'abandó d'aquest.  
2. Si l'alumne cursa ensenyaments obligatoris, la direcció del centre haurà de comunicar aquesta circumstància a la inspecció educativa i a l'ajuntament del lloc on residesca l'alumne.  
3. Si l'alumne cursa ensenyaments posteriors a l'Ensenyament Obligatori, la direcció del centre haurà d'optar, atenent el període lectiu transcorregut, per aplicar el que estableix l'apartat 2 de l'article 23 o per instar, després d'haver escoltat el cons  
ell escolar del centre i una vegada realitzada l'audiència prèvia a la persona interessada, a la direcció territorial corresponent perquè dicte resolució fundada per la qual declare la pèrdua del dret de l'alumne a continuar al centre en cursos acadèmics  
successius.  
Capítol V  
Recursos i infraccions  
Article vint-i-cinc  
1. Els acords i les decisions que sobre admissió d'alumnat adopten els consells escolars i els titulars dels centres finançats amb fons públics podran ser objecte de reclamació davant de la comissió d'escolarització que corresponga. Aquest òrgan haurà de  
decidir de forma expressa.  
2. En cas de no rebre cap comunicació expressa en el termini establert reglamentàriament, les reclamacions es consideraran desestimades.  
3. Els acords, expressos o presumptes, de les comissions d'escolarització podran ser objecte de recurs ordinari davant de la direcció territorial d'Educació, la resolució de la qual posarà fi a la via administrativa.  
4. L'esmentat recurs haurà de resoldre's en un termini que garantesca l'adequada escolarització de l'alumne.  
Article vint-i-sis  
1. La infracció de les normes d'admissió d'alumnat per part dels centres concertats podran donar lloc a sancions de prevenció i, si escau, a la no renovació o rescissió del concert previstes en l'article 62, apartats 2 i 3, de la Llei Orgànica Reguladora  
del Dret a l'Educació, segons el procediment establert en el reglament de normes bàsiques sobre concerts educatius.  
2. La infracció d'aquestes normes per part dels centres públics donarà lloc a l'obertura del corresponent expedient disciplinari per determinar les possibles responsabilitats en què hi haguera pogut incórrer.  
Article vint-i-set  
La falsedat en les dades declarades o en la documentació aportada per a l'acreditació de les circumstàncies determinants dels criteris d'admissió, i també la duplicitat de sol·licituds, comportarà l'exclusió de la sol·licitud i l'escolarització de l'alumn  
e al centre en què queden places vacants. Tot això, sense perjudici de l'exigència de les responsabilitats que se'n pogueren derivar a un altre nivell.  
Article vint-i-vuit  
Els membres dels consells escolars i de les comissions d'escolarització només podran utilitzar la informació obtinguda en el procés d'admissió d'alumnat per al fi previst, i a aquest respecte hauran de complir el mateix deure de sigil que els funcionaris  
públics.  
Disposicions Addicionals  
Primera  
D'acord amb el que estableix l'article 25 de la Llei Orgànica Reguladora del Dret a l'Educació, els centres docents privats no concertats disposaran d'autonomia per a establir-hi els criteris i determinar el procés d'admissió d'alumnat.  
Segona  
L'admissió d'alumnat en centres finançats amb fons públics, per a cursar ensenyaments de Formació Professional de grau superior i els previstos en els títols II i III de la Llei Orgànica 1/1990, de 3 d'octubre, d'Ordenació General del Sistema Educatiu, s'  
haurà de regir per les reglamentacions específiques que a aquest efecte s'establesquen.  
Tercera  
L'admissió d'alumnat amb necessitats educatives especials estarà condicionada pel dictamen a què es refereix l'article 24 del Reial Decret 334/1985, de 6 de març, d'Ordenació de l'Educació Especial.  
Quarta  
L'entitat pública titular d'un centre d'Educació Infantil de primer cicle podrà establir altres criteris d'admissió, a més a més dels establerts per aquest decret, per tal de donar preferència a les sol·licituds formulades per les famílies més necessitade  
s d'atenció social.  
Cinquena  
El que es preveu en aquest decret es considera sense perjudici de les peculiaritats dels centres docents de caràcter singular acollits a convenis subscrits per la Conselleria d'Educació i Ciència amb altres entitats.  
Sisena  
Per a racionalitzar el transport escolar, la direcció territorial podrà establir l'escolarització de l'alumnat usuari d'aquest servei complementari en un o més centres d'una altra localitat.  
La renúncia al centre d'escolarització podrà comportar la pèrdua al dret de transport.  
Setena  
L'admissió d'alumnat als centres docents que tinguen serveis complementaris de transport i residència s'haurà de regir per les seues disposicions específiques, a fi de garantir l'escolarització de l'alumnat amb dificultats especials derivades del lloc de  
residència i, si s'escau, mancança de serveis regulars de transport públic.  
Disposiciones Transitories  
Primera  
Fins que no siguen establertes les noves àrees d'influència dels centres, d'acord amb el que preveu l'article 8 d'aquest decret, continuaran vigents les delimitacions actualment establertes per als ensenyaments que en cada cas pertoquen.  
Segona  
1. En el cas dels centres d'Educació Primària autoritzats per a impartir el primer cicle de l'Educació Secundària Obligatòria, no es requerirà el procés d'admissió per a l'alumnat del centre que passe d'un nivell educatiu a un altre.  
2. No serà necessari el procés d'admissió en el cas d'alumnat que haja cursat el primer cicle de l'Educació Secundària Obligatòria en un centre d'Educació Primària que impartesca, provisionalment, l'esmentat cicle i vaja a cursar el segon cicle en un cent  
re d'Educació Secundària, autoritzat també provisionalment per a impartir aquest cicle, sempre que el director territorial d'Educació corresponent així ho haja establert en la planificació efectuada prèviament per tal d'atendre les necessitats d'escolarit  
zació.  
Tercera  
Aquest decret s'haurà d'aplicar en l'admissió d'alumnes als centres finançats amb fons públics que impartesquen ensenyaments d'Educació Preescolar, Educació General Bàsica, Batxillerat Unificat i Polivalent i Formació Professional, així com en l'admissió  
d'alumnes dels centres d'Ensenyament Infantil de la Generalitat Valenciana, fins que no es dicte cap normativa específica respecte d'aquesta.  
Disposición Derogatoria  
Queden derogades totes les disposicions del mateix rang o inferior que s'oposen al que estableix aquest decret.  
Queden derogades, expressament, les disposicions següents:  
1. El Decret 11/1986, de 10 de febrer, del Govern Valencià, pel qual es regulen els criteris d'admissió d'alumnat als centres docents no universitaris finançats amb fons públics.  
2. Ordre de 21 d'abril de 1986, de la Conselleria de Cultura, Educació i Ciència, per la qual es desplega, en l'àmbit dels ensenyaments bàsics, el Decret 11/1986, de 10 de febrer, del Govern Valencià, pel qual es regulen el criteris d'admissió d'alumnat a  
ls centres docents no universitaris finançats amb fons públics.  
3. Ordre de 15 de març de 1988, de la Conselleria de Cultura, Educació i Ciència, per la qual es regula el procediment d'admissió d'alumnat als centres docents finançats amb fons públics a partir del curs 1988/89.  
Disposicions Finals  
Primera  
Queda facultat el conseller d'Educació i Ciència per desplegar el que estableix aquest decret.  
Segona  
Aquest decret entrarà en vigor l'endemà de la seua publicació en el Diari Oficial de la Generalitat Valenciana..  
València, 13 de setembre de 1994  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO GONZALEZ


Còpia Permalink ELI